
DR 31.3.2011 23 

 
Tuan Mohd. Nasir bin Zakaria [Padang Terap]: Tuan Yang di-Pertua, tidak boleh 

tidur malam ini.   

Timbalan Yang di-Pertua [Datuk Dr. Wan Junaidi bin Tuanku Jaafar]: Jadi, 
saya jemput Tuan M. Kulasegaran.   

 

10. Tuan M. Kulasegaran [Ipoh Barat] minta Menteri Sumber Manusia menyatakan:  

(a) mengapakah ramai masih menganggur dan sukar untuk 
mendapatkan pekerjaan apabila Malaysia mengisytiharkan negara 
guna tenaga penuh; dan 

(b) adakah rancangan dilakarkan untuk membantu pengangguran.  
Jika tidak, mengapa tidak.   

Menteri Sumber Manusia [Datuk Dr. S. Subramaniam]: Terima kasih Yang 
Berhormat. Tuan Yang di-Pertua, Yang Berhormat Ipoh Barat telah tanya tentang isu 
pengangguran di Malaysia dan langkah-langkah yang telah diambil untuk 
menyelesaikannya.  

Tuan Yang di-Pertua, kadar pengangguran di Malaysia adalah dalam lingkungan 
3.4 peratus dan kalau ini akan terjemah kepada 421,800 orang. Di dalam piawaian 
antarabangsa, kalau satu-satu negara telah mencapai kadar pengangguran yang kurang 
daripada 4 peratus, itu dianggap sebagai negara yang telah mendapat guna tenaga yang 
penuh. Daripada segi itu, di dalam takrifan antarabangsa, Malaysia bukan satu negara yang 
mempunyai pengangguran yang begitu ketara. Walau demikian, di dalam butiran kita masih 
mempunyai 400 lebih ribu orang yang masih mencari kerja. Banyak sebab mengapa 
mereka yang di dalam 400 ribu ini tidak mendapat kerja. Kalau dibahagikan kepada dua 
kategori iaitu satu graduan dan satu bukan graduan.   

Di dalam golongan graduan, sebab-sebab utama mengapa mereka tidak berjaya 
untuk mendapat kerja, salah satu daripadanya ialah kadangkala bidang yang diambil oleh 
mereka mempunyai permintaan yang kurang di dalam kuasa pasaran.  

Kedua ialah, banyak kerja yang ditawarkan kadang-kadang memerlukan mereka 
berpengalaman di dalam satu-satu bidang sebelum mereka boleh berjaya untuk mendapat 
kerja.  

Ketiga adalah dua sebab yang sentiasa diberi, satu ialah kurang kuasa 
berkomunikasi dan kurang kemahiran dan kefasihan di dalam bahasa Inggeris. Ini untuk 
mereka yang graduan.   

Untuk mereka yang bukan graduan, kadang-kadang isunya ialah mereka memilih 
jenis kerja dan tempat kerja. Keadaan isu gaji yang kadang-kadang tidak memuaskan pihak 
yang memohon untuk kerja dan harapan gaji tidak padan dengan apa yang telah 
ditawarkan oleh kuasa pasaran. Inilah isu-isu mengapa kita masih mempunyai lebih kurang 
400 ribu orang yang menganggur. Bukan kekurangan peluang kerja seperti Ahli-ahli Yang 
Berhormat tahu, di negara kita, kita mempunyai secara rasmi lebih kurang 1.8 juta pekerja 
asing. Kalau ada peluang-peluang pekerjaan untuk 1.8 juta orang ini, maka ini bermakna 
peluang-peluang pekerjaan adalah untuk mereka yang mencari kerja di dalam negara kita 
kerana sebab-sebab yang saya telah beritahu tadi. Ada satu golongan di dalam negara kita 
yang masih tidak kerja pada satu-satu masa kerana mereka mempunyai sebab-sebab yang 
tertentu.   

Walaupun demikian, kerajaan sebagai kerajaan yang prihatin tentang isu ini dan 
untuk menyelesaikan isu ini, kita telah mengambil pelbagai jenis langkah. Salah satu 
daripadanya ialah kerajaan menjalankan dan menguruskan satu jobs portal yang dipanggil 
Jobs Malaysia yang diberikan secara percuma, kalau ada yang diswastakan, yang kena 
bayar tetapi ini diberi secara percuma.  

 

 



Tuan Mohd. Nasir bin Zakaria [Padang Terap]: Tuan Yang di-Pertua, tidak boleh tidur malam ini. Timbalan Yang di-Pertua [Datuk Dr. Wan Junaidi bin Tuanku Jaafar]: Jadi, saya jemput Tuan M. Kulasegaran. 10. Tuan M. Kulasegaran [Ipoh Barat] minta Menteri Sumber Manusia menyatakan: (a) mengapakah ramai masih menganggur dan sukar untuk mendapatkan pekerjaan apabila Malaysia mengisytiharkan negara guna tenaga penuh; dan (b) adakah rancangan dilakarkan untuk membantu pengangguran. Jika tidak, mengapa tidak. Menteri Sumber Manusia [Datuk Dr. S. Subramaniam]: Terima kasih Yang Berhormat. Tuan Yang di-Pertua, Yang Berhormat Ipoh Barat telah tanya tentang isu pengangguran di Malaysia dan langkah-langkah yang telah diambil untuk menyelesaikannya. Tuan Yang di-Pertua, kadar pengangguran di Malaysia adalah dalam lingkungan 3.4 peratus dan kalau ini akan terjemah kepada 421,800 orang. Di dalam piawaian antarabangsa, kalau satu-satu negara telah mencapai kadar pengangguran yang kurang daripada 4 peratus, itu dianggap sebagai negara yang telah mendapat guna tenaga yang penuh. Daripada segi itu, di dalam takrifan antarabangsa, Malaysia bukan satu negara yang mempunyai pengangguran yang begitu ketara. Walau demikian, di dalam butiran kita masih mempunyai 400 lebih ribu orang yang masih mencari kerja. Banyak sebab mengapa mereka yang di dalam 400 ribu ini tidak mendapat kerja. Kalau dibahagikan kepada dua kategori iaitu satu graduan dan satu bukan graduan. Di dalam golongan graduan, sebab-sebab utama mengapa mereka tidak berjaya untuk mendapat kerja, salah satu daripadanya ialah kadangkala bidang yang diambil oleh mereka mempunyai permintaan yang kurang di dalam kuasa pasaran. Kedua ialah, banyak kerja yang ditawarkan kadang-kadang memerlukan mereka berpengalaman di dalam satu-satu bidang sebelum mereka boleh berjaya untuk mendapat kerja. Ketiga adalah dua sebab yang sentiasa diberi, satu ialah kurang kuasa berkomunikasi dan kurang kemahiran dan kefasihan di dalam bahasa Inggeris. Ini untuk mereka yang graduan. Untuk mereka yang bukan graduan, kadang-kadang isunya ialah mereka memilih jenis kerja dan tempat kerja. Keadaan isu gaji yang kadang-kadang tidak memuaskan pihak yang memohon untuk kerja dan harapan gaji tidak padan dengan apa yang telah ditawarkan oleh kuasa pasaran. Inilah isu-isu mengapa kita masih mempunyai lebih kurang 400 ribu orang yang menganggur. Bukan kekurangan peluang kerja seperti Ahli-ahli Yang Berhormat tahu, di negara kita, kita mempunyai secara rasmi lebih kurang 1.8 juta pekerja asing. Kalau ada peluang-peluang pekerjaan untuk 1.8 juta orang ini, maka ini bermakna peluang-peluang pekerjaan adalah untuk mereka yang mencari kerja di dalam negara kita kerana sebab-sebab yang saya telah beritahu tadi. Ada satu golongan di dalam negara kita yang masih tidak kerja pada satu-satu masa kerana mereka mempunyai sebab-sebab yang tertentu. Walaupun demikian, kerajaan sebagai kerajaan yang prihatin tentang isu ini dan untuk menyelesaikan isu ini, kita telah mengambil pelbagai jenis langkah. Salah satu daripadanya ialah kerajaan menjalankan dan menguruskan satu jobs portal yang dipanggil Jobs Malaysia yang diberikan secara percuma, kalau ada yang diswastakan, yang kena bayar tetapi ini diberi secara percuma.